UZNESENIE VLÁDY SLOVENSKEJ REPUBLIKY
č. 328
z 15. apríla 2004

k využitiu limitovanej technickej asistencie na refundáciu oprávnených výdavkov a použitie refundovaných prostriedkov

Číslo materiálu:	8759/2004	
Predkladateľ:	minister výstavby a regionálneho rozvoja	
Vláda
A.	berie na vedomie
A.1.	využitie limitovanej technickej asistencie na refundáciu oprávnených výdavkov a použitie refundovaných prostriedkov s pripomienkami prijatými na rokovaní vlády;
B.	schvaľuje
B.1.	navýšenie administratívnych kapacít týkajúcich sa riadenia a implementácie štrukturálnych fondov a Kohézneho fondu postupne podľa výšky refundovaných prostriedkov v nadväznosti na skutočne vyplatený objem mzdových prostriedkov nasledovne:
pre Ministerstvo výstavby a regionálneho rozvoja SR o 36 pracovných miest
pre Ministerstvo životného prostredia SR o 10 pracovných miest
pre Ministerstvo práce, sociálnych vecí a rodiny SR o 21 pracovných miest
pre Ministerstvo školstva SR o 8 pracovných miest
pre Ministerstvo pôdohospodárstva SR (vrátane PPA ) o 18 pracovných miest,
B.2.	maximálnu refundáciu platov za obdobie január – september 2004 v súlade s predloženým materiálom nasledovne:
pre Ministerstvo výstavby a regionálneho rozvoja SR maximálnu sumu refundácie platov 34 689 060 Sk
pre Ministerstvo životného prostredia SR maximálnu sumu refundácie platov 12 618 720 Sk
pre Ministerstvo práce, sociálnych vecí a rodiny SR maximálnu sumu refundácie platov 26 628 480 Sk
pre Ministerstvo školstva SR maximálnu sumu refundácie platov 7 948 800 Sk
pre Ministerstvo pôdohospodárstva SR (vrátane PPA ) maximálnu sumu refundácie platov 46 699 200 Sk
pre Ministerstvo dopravy, pôšt a telekomunikácií SR maximálnu sumu refundácie platov 22 331 160 Sk
pre Ministerstvo financií SR maximálnu sumu refundácie platov 18 729 360 Sk
pre Ministerstvo hospodárstva SR maximálnu sumu refundácie platov 56 548 260 Sk,
B.3.	nasledovné prerozdelenie limitovanej technickej asistencie v rámci technickej asistencie OP Základná infraštruktúra v Sk v bežných cenách: Ministerstvo dopravy, pôšt a telekomunikácií SR 71 045 302 (1732812 EUR; v rámci technickej asistencie pre I. Prioritu), Ministerstvo životného prostredia SR 90 867 503 (2216280 EUR; v rámci technickej asistencie pre II. Prioritu), Ministerstvo výstavby a regionálneho rozvoja SR - Agentúra pre regionálny rozvoj 90 972 753 (2218847 EUR; v rámci technickej asistencie pre III. Prioritu), Ministerstvo výstavby a regionálneho rozvoja SR - odbor riadenia pre CSF 113 952 472 (2779328 EUR; v rámci technickej asistencie pre CSF);
C.	ukladá 
ministrom 
C.1.	použiť finančné prostriedky získané refundáciou platov oprávnených pracovníkov na vytvorenie nových pracovných miest (mzdové náklady) súvisiacich s riadením a implementáciou fondov EÚ, na odmeňovanie zamestnancov štátnej služby pracujúcich v oblasti riadenia a implementácie fondov EÚ, na technické vybavenie a iné kapitálové výdavky pre zamestnancov štátnej služby pracujúcich v oblasti riadenia a implementácie fondov EÚ, na školenia a študijné pobyty pre zamestnancov štátnej služby pracujúcich v oblasti riadenia a implementácie fondov EÚ, prípadne na úsporu mzdových prostriedkov
	trvalo
C.2.	pri nástupe nových zamestnancov v zmysle bodu B.1 tohto uznesenia predložiť rozpočtové opatrenie na povolenie prekročenia limitu výdavkov podľa účelu použitia pre rok 2004 a účelovo viazať uvedené prostriedky v súlade s bodom C.1 tohto uznesenia
	k 5. máju, 5. augustu a 5. decembru 2004
predsedovi Úradu pre štátnu službu
C.3.	zabezpečiť vyhlásenie výberových konaní na voľné štátnozamestnanecké miesta na základe požiadaviek vedúcich služobných úradov
	priebežne
C.4.	v spolupráci s vedúcimi služobných úradov zabezpečiť úpravu systemizácie na rok 2004 
	do 15. mája 2004 

ministrovi výstavby a regionálneho rozvoja
C.5.	v spolupráci s ostatnými dotknutými ministrami predložiť na rokovanie vlády zhodnotenie administratívnych kapacít rezortov zapojených do implementácie štrukturálnych fondov a Kohézneho fondu v súlade s výsledkom externého auditu pripravenosti riadiacich a kontrolných systémov pre programovanie a implementáciu štrukturálnych fondov a Kohézneho fondu a iniciatív Európskych spoločenstiev
	do 31. augustu 2004
C.6.	v spolupráci s ministrom dopravy, pôšt a telekomunikácií a ministrom životného prostredia zabezpečiť zapracovanie prerozdelenia limitovanej technickej asistencie do Programového doplnku Operačného programu Základná infraštruktúra
	k 1. máju 2004.
Vykonajú:	ministri 
predseda Úradu pre štátnu službu